钦定古今图书集成/明伦汇编/氏族典/第119卷 > 陈显达
## 钦定古今图书集成/明伦汇编/氏族典/第119卷 > 陈显达

按《南齐书陈显达传》：“显达，南彭城人也。宋孝武世，为
张永前军幢主。景和中，以劳历使使。太始初，以军主
隶徐州刺史刘怀珍征北，累至东海王板行参军，员
外郎。泰始四年，封彭泽县子。历马头、义阳二郡太守，
羽林监、濮阳太守。隶太祖，讨桂阳贼于新亭垒，大战
破贼，封丰城县侯，转游击将军。寻为使持节督广交”、
越三州湘州之广兴军事、辅国将军、平越中郎将、广
州刺史，进号冠军。沈攸之事起，显达遣军援台，进使
持节、左将军，除散骑常侍、左卫将军，转前将军，太祖
太尉左司马。齐台建，为散骑常侍、左卫将军，领卫尉。
太祖即位，迁中护军，转护军将军。建元二年，魏寇寿
阳，以显达为使持节、散骑常侍、都督南兖兖徐青冀
五州诸军事、平北将军、南兖州刺史之镇，迁都督益
宁二州军事、安西将军、益州刺史，领宋宁太守。世祖
即位，进号镇西。永明二年，征为侍中、护军将军。五年，
荒人桓天生自称“桓元宗族”，与雍司二州界蛮人相
扇动。以显达为使持节、散骑常侍、都督雍梁南北秦
郢州之竟陵司州之随郡军事、镇北将军，领宁蛮校
尉、雍州刺史。八年，进号征北将军。其年仍迁侍中、镇
军将军，寻加中领军，出为使持节、散骑常侍、都督江
州诸军事、征南大将军、江州刺史。十一年，魏动，诏屯
樊城。世祖遗诏即本号开府仪同三司。隆昌元年，迁
侍中、车骑将军。豫废《郁林》之勋。延兴元年，为司空，进爵公。高宗即位，进太尉，改封鄱阳郡公。建武二年，以
年老告退，不许。魏频寇雍州，众军不捷。永泰元年，乃
加显达使持节，向襄阳。魏主元宏自领十馀万骑奄
至台军，缘道奔退，大损丧焉。显达表解职，不许。以为
都督江州军事、江州刺史，镇盆城。寻加领征南大将
军。显达闻京师大相杀戮，传闻当遣兵袭江州，惧祸，
举兵于西洲前与台军战。显达不能抗，退走。至西州，
为骑官赵潭注槊刺落马斩之，时年七十三。枭首朱
雀，诸子皆伏诛。